stanford-oval/wikipedia huggingface dataset:
Alphabet Boy
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
הערות שוליים

1 2 3  Cry Baby (Deluxe Edition), נבדק ב-2020-05-01
1 2  Melanie Martinez (2) - Cry Baby, Discogs (באנגלית)
↑  Cry Baby by Melanie Martinez, Genius (באנגלית)
↑  Melanie Martinez, Billboard
↑  Melanie Martinez – Alphabet Boy (באנגלית), נבדק ב-2020-05-01
↑  Melanie Martinez – Dollhouse (באנגלית), אורכב מ-המקור ב-2016-07-09, נבדק ב-2020-05-01
↑  Melanie Martinez – Carousel (באנגלית), נבדק ב-2020-05-01
↑  CRYB4BY – Alphabet Bitch (באנגלית), נבדק ב-2020-05-01
1 2  Gold & Platinum, RIAA (באנגלית)
↑  Melanie Martinez - Alphabet Boy (Official Music Video)
↑  Melanie Martinez - Alphabet Boy (Official Audio)
| מלאני מרטינז |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | Cry Baby • K-12 • Portals |  |
| מיני-אלבומים | Dollhouse • Pity Party EP • Cry Baby's Extra Clutter EP • After School |  |
| סיבובי הופעות | Dollhouse Tour • Cry Baby Tour • K-12 Tour |  |
| מלאני מרטינז – שירים |
| --- | --- | --- |
| Dollhouse | "Dollhouse" • "Carousel" • "Dead to Me" • "Bittersweet Tragedy" |  |
| Cry Baby | "Cry Baby" • "Dollhouse" • "Sippy Cup" • "Carousel" • "Alphabet Boy" • "Soap" • "Training Wheels" • "Pity Party" • "Tag, You're It" • "Milk and Cookies" • "Pacify Her" • "Mrs. Potato Head" • "Mad Hatter" |  |
| Cry Baby's Extra Clutter | "Play Date" • "Teddy Bear" • "Cake" • "Gingerbread Man" |  |
| K-12 | "Wheels on the Bus" • "Class Fight" • "The Principal" • "Show & Tell" • "Nurse's Office" • "Drama Club" • "Strawberry Shortcake" • "Lunchbox Friends" • "Orange Juice" • "Detention" • "Teacher's Pet" • "High School Sweethearts" • "Recess" |  |
| After School | "Notebook" • "Test Me" • "Brain & Heart" • "Numbers" • "Glued" • "Field Trip" • "The Bakery" |  |
| Portals | "Death" |  |
| סינגלים אחרים | "Piggyback" • "Copy Cat" • "Fire Drill" |  |
British Overseas Airways Corporation

British Overseas Airways Corporation (מאנגלית: תאגיד התעופה הבריטי מעבר לים, בראשי תיבות: BOAC) הייתה חברת התעופה הבריטית שפעלה בנתיבים שמחוץ לאירופה בין 1939, עת הוקמה מאיחוד בין חברת אימפיריאל איירווייז וחברת ".British Airways Ltd", ועד 1974 עת אוחדה עם חברת "British European Airways", ליצירת חברת בריטיש איירווייז הפועלת כיום.
במהלך מלחמת העולם השנייה חברת התעופה פעלה כפי שהורה מזכיר המדינה לאוויר, בתחילה כשירות התובלה של חיל האוויר המלכותי, ללא כל דרישה לפעול באופן מסחרי. סר ג'ון רית', שהיה יו"ר אימפריאל איירווייס ואז BOAC עד ינואר 1940, קבע את האתוס ששירות לציבור ולא לרווחים ודיבידנדים צריך להיות הכוח המניע את חברת התעופה. במהלך המלחמה BOAC הפעילה שירותים טרנס אטלנטיים בתוספת רשת של נתיבים אפריקאים ומזרח תיכוניים שבמרכזם קהיר. לאחר המלחמה חוותה חברת התעופה התערבות פוליטית מתמשכת על נתיבים להפעלה וכלי טיס לשימוש. היה לה קושי רב לרכוש את המטוסים האמריקניים הדרושים להם כדי לספק שירותים תחרותיים. חברת התעופה הקימה את עדן איירווייס והונג קונג איירווייס, הייתה בעלת אחזקות במניות במזרח התיכון איירליינס, קפריסין איירווייס וגולף אוויאשן, וקבעה חוזי ניהול עם כווית איירווייז ועיראקי איירווייס. במזרח הרחוק BOAC היה מעורב באופן דומה עם Malayan Airways, Borneo Airways ו- Fiji Airways.
הערות שוליים

↑  Captain Dacre Watson, BRITISH OVERSEAS AIRWAYS CORPORATION 1940 – 1950 AND ITS LEGACY, aerosociety.com
| --- | --- |
בקרת זהויות :  NLI: 987007342094905171  BnF: cb11734871t (data)  GND: 2005966-8  ISNI: 0000 0001 2182 2896  LCCN: n50052547  NKC: ko2018997804  SUDOC: 084680210  VIAF: 149544253   WorldCat (עם VIAF): 149544253 
ערך זה הוא קצרמרבנושא חברות תעופה ובנושא הממלכה המאוחדת. אתם מוזמנים לתרום לוויקיפדיה ו.
Broadcasting Satellite System Corporation

|  נתונים כלליים |
| --- | --- |
 תקופת הפעילות:  1993–הווה (כ־31 שנים)
 משרד ראשי:  טוקיו
 ענפי תעשייה:  ניהול צי לוויינים
  
 https://www.b-sat.co.jp/english
 
Broadcasting Satellite System Corporation היא חברה יפנית העוסקת בתקשורת לוויינית. היא הוקמה בשנת 1993. רוב מניות החברה הם בבעלות NHK‏ (49.9%).
החברה עוסקת בניהול צי לווייני תקשורת והשכרת יכולת משיבים Ku-band המותקנים על לווייני החברה.
בקרת הלוויינים מבוצעת מ-2 תחנות קרקע. העברת מידע תקשורתי ללוויינים מבוצעת מ-3 תחנות שידור. כל הפעילות הקרקעית מבוצעת מיפן.
היסטוריה

החברה הוקמה בשנת 1993 וכצעד ראשון בפעילות היא חתמה עם יוז איירקראפט על חוזה לייצור לוויין תקשורת. הלוויין שוגר לחלל בשנת 1997 ממרכז החלל הגיאני. בשנת 1998 שוגר לוויין באותו דגם. בנובמבר 1998 נרכש לוויין BS-3N ששוגר לחלל בשנת 1994.
החברה המשיכה להרחיב את פעילותה ולשגר לוויינים נוספים. נכון לשנת 2023 בבעלותה 5 לוויינים פעילים.
צי לוויינים

| 0 | 1 | 2 | 3 | 4 |
| --- | --- | --- | --- | --- |

| תאריך שיגור | לוויין/יצרן | אתר שיגור/משגר | משקל, ק"ג | הערות |
| 8 ביולי 1994 | BS-3N  RCA Astro | מרכז החלל הגיאני   אריאן 4 | 1,170 | נרכש בשנת 1998, פעל עד לשנת 2011 |
| 16 באפריל 1997 | BSAT-1a  יוז איירקראפט | מרכז החלל הגיאני   אריאן 4 | 1,236 | פעל עד לשנת 2010 |
| 28 באפריל 1998 | BSAT-1b  יוז איירקראפט | מרכז החלל הגיאני   אריאן 4 | 1,236 | פעל עד לשנת 2011 |
| 8 במרץ 2001 | BSAT-2a  Orbital Sciences Corporation | מרכז החלל הגיאני   אריאן 5 | 1,292 | פעל עד לשנת 2013 |
| 12 ביולי 2001 | BSAT-2b  Orbital Sciences Corporation | מרכז החלל הגיאני   אריאן 5 | 1,275 | בגלל בעיית משגר לא הגיע למסלול הנדרש |
| 8 במרץ 2001 | BSAT-2c  Orbital Sciences Corporation | מרכז החלל הגיאני   אריאן 5 | 1,292 | פעל עד לשנת 2013 |
| 14 באוגוסט 2007 | BSAT-3a  לוקהיד מרטין | מרכז החלל הגיאני   אריאן 5 | 1,967 | פעיל. |
| 28 באוקטובר 2010 | BSAT-3b  לוקהיד מרטין | מרכז החלל הגיאני   אריאן 5 | 2,060 | פעיל |
| 6 באוגוסט 2011 | BSAT-3c  לוקהיד מרטין | מרכז החלל הגיאני   אריאן 5 | 2,910 | פעיל.מופעל בשיתוף עם SKY Perfect JSAT (JCSAT-110R) |
| 29 בספטמבר 2017 | BSAT-4a  SSL | מרכז החלל הגיאני   אריאן 5 | 1,967 | פעיל |
| 15 באוגוסט 2020 | BSAT-4b   Maxar Technologies | מרכז החלל הגיאני   אריאן 5 | 2,060 | פעיל |
תרי ותרי

תרי ותרי הוא שמה של דילמה הלכתית, כאשר זוג עדים אחד מעיד בעניין מסוים ובא זוג עדים נוסף ומעיד עדות העומדת בסתירה לעדותם של הראשונים. בתלמוד ובראשונים הובאו כמה אפשרויות כיצד להכריע מצב זה.
הדילמה

בעוד שקיימת נאמנות מיוחדת לעדים האחרונים, כאשר האחרונים מעידים שהראשונים כלל לא היו יכולים להעיד בנושא, מכיוון שעימם היו באותו יום ובאותו שעה במקום אחר, ובמקרה כזה נקראים העדים הראשונים עדים זוממים ומבצעים בהם את העונש שזממו לעדות לנידון שלא בצדק, הרי במקרה כזה בהם שני העדים מכחישים זה את דברי זה אין מהימנות לעדות אחת יותר מהשנייה.
במסכת יבמות מוצגות שתי אפשרויות: האחת היא ש"תרי ותרי ספיקא דאורייתא", כלומר הדבר נחשב לספק מהתורה, ולא ניתן להכריע את הספק על ידי דין חזקה. אפשרות אחרת היא ש"תרי ותרי ספיקא דרבנן", כלומר מהתורה במקום כזה יש לפסוק כדין החזקה האומר שיש להניח שהמצב הקודם לא השתנה כל עוד לא הוכח אחרת, אלא שחכמים החמירו ועשו זאת כספק, ויש לנהוג לחומרא כשתי קבוצות העדים.
הדילמה > הסבר צדדי הספק

לעדים נתנה התורה את התוקף הראייתי החזק ביותר, וקבעה ש"עַל פִּי שְׁנֵי עֵדִים אוֹ עַל פִּי שְׁלֹשָׁה עֵדִים יָקוּם דָּבָר". אך בתלמוד התעוררה שאלה מה הדין במצב בו שני זוגות עדים טוענים בבית הדין טענות סותרות? מצב זה מכונה "תרי ותרי" (בארמית "שניים ושניים"). להלכה נפסק כי דין כזה נחשב לספק, ויש להחמיר.
הראשונים נחלקו האם מצב כזה נחשב לספק מדאורייתא או לספק מדרבנן. התוספות פוסקים כי ספק של תרי ותרי הוא ספק מדרבנן אך הם קבעו באיסורים שיש להחמיר מספק ובדינים משפטיים, בהם חומרא לזה היא קולא לזה, לא החמירו חז"ל, וכיוון שמהתורה יש להעמיד את הדבר על חזקתו הראשונה, יש להשיב את הממון לבעליו הראשונים. הרשב"א, לעומתם, ועמו רבים מהראשונים, פוסקים שמדובר בספק מהתורה והוא תקף גם בספק משפטי.
האחרונים העלו פרושים אפשריים למחלוקת זו. על פי פרוש אחד המחלוקת היא בשאלה האם גם במצב שהבירור סותר את עצמו מקבלים העדים את תוקף ההכרעה שנתנה להם התורה ומדובר בספק מהתורה, או שמא העדים מקבלים תוקף זה רק במצב שאם נישען על דבריהם נוכל לברר את ההלכה ולמקרה כזה לא כוונה התורה את דבריה, והעדים מאבדים את כוחם ועלינו להעמיד את הדבר על חזקתו. על פי פרשנות אחרת המחלוקת היא לא בשאלת תוקף עדותם של העדים אלא בדין החזקה: האם דין החזקה ממשיך להתקיים גם כאשר כנגדו עומדים שני עדים המעידים בבירור שהמצב השתנה או שמא העדות מקעקעת את דין החזקה והוא מתבטל. על פי פרשנות זו למחלוקת, גם עדותם של העדים החולקים לא יכולה להחזיר את דין החזקה שכן כוחה של החזקה מתקיים רק כאשר היא מתקיימת באופן רציף, אך אם היא החזקה התבטלה, שוב אי אפשר להעמיד את הדבר על חזקתו.
ההכרעה

הראשונים נחלקו בפסק ההלכה. הרי"ף פוסק כתרי ותרי ספיקא דאורייתא, והריטב"א פוסק שתרי ותרי ספיקא דרבנן.
ההכרעה > מוחזק בתרי ותרי ספיקא דאורייתא

האחרונים הסתפקו מה תהיה ההלכה, לפי הדעה האומרת שתרי ותרי הם ספיקא דאורייתא, כלומר הדבר נחשב לספק גמור, האם לא ניתן להעמיד על חזקה דמעיקרא, אך ניתן להעמיד על המוחזק התופס למעשה בממון במציאות העכשווית, או לא.
הגישה הרווחת היא שדווקא דין חזקה דמעיקרא לא יכול להכריע בספק המבוסס על תרי ותרי, שכן: א. חזקה היא הכרעה מסוימת האומרת ש"אין להסתפק" כל עוד לא הוכח אחרת, אך בנידון כזה בו ישנם שני עדים לא ניתן לומר "אל תסתפק". ב. לפי הדעה האומרת שחזקה היא הכרעה מסוימת, לא ניתן להכריע לפיה בתרי ותרי, שכן ההלכה אומרת ש"תרי כמאה", כלומר אין בירור גדול יותר משני עדים כשרים, ולא ניתן להוסיף עליהם עדים נוספים שיכריעו את העניין, ולכן כשם שלא ניתן להוסיף עוד שני עדים, כך לא ניתן להוסיף דין חזקה, אך דין המוציא מחבירו עליו הראיה יכול עדיין להאמר, שמכיוון שהדבר הוא ספק, אין להוציא את הדבר מחזקתו, ולכן במטלטלין מי שתפוס בחפץ לא יהיה ניתן להוציא ממנו מספק, ובקרקע לא יהיה ניתן להוציא את הקרקע מהבעלים הראשונים, שכן "קרקע בחזקת בעליה עומדת", והבעלים הראשונים הוא זה שתפוס בקרקע.
אם כי יש אומרים, שגם דין המוציא מחבירו עליו הראיה לא יוכל להכריע בנידון כזה, שכן גם את חזקת הממון מבטלים העדים, שכן לא ניתן לומר "המוציא מחבירו עליו הראיה" כאשר יש שני עדים כשרים המעידים נגד המוחזק, ואם כן ישנה ראיה המספקת את הדין "עליו הראיה", ואף על פי שישנם גם שני עדים בעד המוחזק, ולכן פסק ההלכה במקרה כזה יהיה חלוקה שווה בשווה.
ההכרעה > תרי ותרי ספיקא דרבנן

לפי הגישה האומרת שתרי ותרי הוא ספק רק מדרבנן, אך מהתורה ניתן להעמיד על חזקה דמעיקרא, נמצא שלמרות הכלל "תרי כמאה", כלומר אין חשיבות לארבעה עדים מול שני עדים, זהו דווקא בדיני עדות בהם אין חשיבות למספר העדים, אך כאשר מוסיפים נאמנות ובירור מסוגה אחרת, כמו מיגו או חזקה, הדבר יכריע את הספק, כאחת משתי כיתות העדים. אם כי יש אומרים שבשונה מ"חזקה", ל"מיגו" אין כח הכרעה במקום כזה, שכן הכלל "מיגו במקום עדים לא אמרינן", מבטל לחלוטין את כח המיגו מול עדים.
שתי כיתי עדים המכחישות זו את זו

חכמי הגמרא נחלקו, באופן שברור שאחת משתי קבוצות העדים משקרות, האם ניתן לקבל את עדותם מכח החזקת כשרות האומרת שאין לפסול אדם מספק. במסכת בבא בתרא יש שתי מחלוקות שונות: האחת היא לאותה עדות עצמה בה הם הכחישו את עצמם, והשנייה היא כשרותם לעדות אחרת. גם לפי הדעה האומרת שהם כשרים להעיד בעדות אחרת כאשר כל אחת מהקבוצות מעידה בנפרד, יש אומרים שבאותה עדות עצמה אין לנו לקבל את שתי העדויות, שכן בעדות מסוימת זו ברור שאחת משתי הקבוצות משקרת, וכיון שכן אין לבית הדין לקבל את עדותם מספק.
צירוף בירור נוסף לאחת משתי קבוצות העדים

הראשונים דנים האם כאשר יצרפו בירור של מיגו לאחת משתי כיתות העדים, יועיל המיגו להכריע את הנידון. תוספות במסכת בבא בתרא מסיק שהמיגו אינו יכול להיות חזק יותר מעדים אך תוספות במסכת בבא קמא כותב שניתן להכריע את המחלוקת במיגו של אחת משתי הכיתות.
רבי עקיבא איגר דן, לפי הגישה ש"תרי ותרי ספיקא דאורייתא" וחזקה אינה יכולה להכריע את הנידון, האם האמור הוא דווקא בחזקה דמעיקרא, שלא יכולה להכריע במקום שבו יש עדים ושוב לא ניתן להעמיד על החזקה כיוון שיש עדים שהמצב השתנה, או שמא מדובר גם בחזקה המבוססת על בירור וסברא בדעת האדם, שגם אותה לא ניתן להוסיף במקום שיש את הבירור החזק ביותר בעולם - עדים, וחזקה כזו אינה מסוגלת להכריע כלל מחלוקת שבה מעורבים עדים.
השוואה לספיקא דדינא

יש מהראשונים, שהשוו את תרי ותרי לספיקא דדינא, כך למשל סובר התוספות, כי דינם של ספק של תרי ותרי וספקא דדינא שווים, ובשניהם יש להעמיד מהתורה את ההלכה על חזקתה הראשונה, אך הרשב"ם חלוק על ההנחה, והוא פוסק שבעוד שבתרי ותרי יש להעמיד את ההנחה הראשונית על מקומה בהתאם לכללי החזקה, הרי שבחזקה של ספיקא דדינא אין להוציא מיד המוחזק.
הערות שוליים

↑  תלמוד בבלי, מסכת יבמות, דף ל"א, עמוד ב'.
↑  ספר דברים, פרק י"ט, פסוק ט"ו
↑  בפירוש דברי הגמרא בתלמוד בבלי, מסכת יבמות, דף ל"א, עמוד א'.
↑  ראו בתלמוד בבלי, מסכת כתובות, דף י"ט, עמוד א'.
↑  תלמוד בבלי, מסכת יבמות, דף ל"ב, עמוד א'.
↑  מובא בריטב"א בכתובות כ' ע"א.
↑  כך כותב רבי עקיבא איגר שם שכן צריך לומר בפשטות.
↑  ראו חידושי רבי נחום במסכת בבא בתרא ל"א א.
↑  תלמוד בבלי, מסכת בבא בתרא, דף ל"א, עמוד א'.
↑  תוספות תלמוד בבלי, מסכת בבא בתרא, דף ל"א, עמוד ב'
↑  דבריהם בתלמוד בבלי, מסכת בבא בתרא, דף ל"ב, עמוד ב'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
British Motor Corporation

| --- | --- |

 נתונים כלליים
 מייסדים:  חברת אוסטין מוטור 
 תקופת הפעילות:  1952–1966 (כ־14 שנים) 
 מיקום המטה:  ברמינגהאם 
 ענפי תעשייה:  תעשיית הרכב 
 מוצרים עיקריים:  מכונית 
 
British Motor Corporation,‏ BMC היא חברה בריטית לייצור מכוניות שפעלה בשנים 1952–1966. היא הוקמה לאחר איחוד מספר יצרני רכב בריטים. בשנת 1966 בעקבות ארגון מחדש של תעשיית רכב הבריטית היא הפכה להיות חלק של British Leyland.
היסטוריה

החברה הוקמה בשנת 1952 בעקבות הסכם איחוד חברות Morris Motors ו-Austin Motor Company. בעקבות כך היא כללה גם ייצור רכבים מהדגמים של MG Cars, Riley Motor ו-Wolseley Motors.  בהקמתה היא הגיע כ-39% מייצור המכוניות בבריטניה. היו"ר הראשון של החברה היה ויליאם מוריס. כבר בסוף 1952 הוא הוחלף על ידי לאונרד לורד, בעל חברת אוסטין.
מטה של BMC היה ממוקם במתחם אוסטין ליד בירמינגהאם ואוסטין היה המרכיב הדומיננטי בתאגיד. כבר לאחר שלוש שנים ייצור מנועים מתוצרת מוריס הופסק.  המפעל ליד בירמינגהאם עבר שדרוג משמועתי בשנת 1951 והיה מודרני לתקופתו. לעומת זאת מערכת בקרת איכות ומערכת מסחרית של אוסטין הייתה חלשה. המכונית הנמכרת ביותר הייתה Mini ולפי ניתוח של פורד החברה הייתה מפסידה 30 פאונד על כל רכב נמכר. הציבור הבריטי היה נאמן לדגמים היסטוריים, כתוצאה מכך בחלקים של השוק מכוניות מתוצאת BMC התחרו ביניהם.
בשנת 1958 בטיסטה פינינפארינה קיבל הזמנה לעיצוב מחדש של דגמי BMC. הדגם אוסטין A40 פארינה שעוצב על ידו נחשב להאצ'בק הראשון שעבר לייצור סדרתי. הייצור נמשך עד לשנת 1967. מכוניות נוספות שהוצבו על ידו היו וולסלי 15/60 ו-מוריס אוקספורד פרינה.
החברה הייתה מייצרת גם מכוניות גדולות דוגמת Vanden Plas Princess. כמו כן במפעלי BMC היו פסי ייצור למכוניות מסחריות ומשאיות קלות.
בבעלות החברה היו 21 מפעלים בחוץ לבריטניה. מפעל חדש נבנה בשנת 1953 באוסטרליה. בדנמרק לחברה הייתה נוכחות חזקה, עקב ייצוא גדול של דנמרק לבריטניה רכבי BMC זכו להנחה משמעותית במיסוי. בשנת 1963 הוקם מפעל בספרד בעיר פמפלונה. לאחר מספר שנים הוא נרכש על ידי SEAT. בשנת 1964 הוקם מפעל בטורקיה. בשנת 2002 מפעל זה החל לייצא מכוניות לבריטניה ובכך סמל של BMC חזר למולדת.
מכיוון שמכוניות דומות היו מיוצרות תחת שמות שונות, הוחלט להמשיך במסורת של אוסטין ולתת לכל תכנון מספר ייעודי "ADO" - Amalgamated Drawing Office". לדוגמה ADO38 היה שייך לדגמים  Riley 4/72, Morris Oxford Farina, Wolseley 16/60, Magnette MkIV שהיו מיוצרים במפעלים שונים של החברה. שיטה זו שרדה גם לאחר סגירת החברה.  למשל Austin Allegro שייצורה התחיל בשנת 1973 הייתה ידוע כ-ADO67.
במחצית שנות ה-60 תעשיית הרכב בריטית סבלה מקשיים רבים. ממשלת הרולד וילסון החליטה ללחוץ על מיזוגים במטרה לשפר תחרותיות של החברות. במחצית 1965 BMC רכשה אחד הספקים שלה Pressed Steel ובכך הוסיפה לצוותה 27 אלף עובדים. בהמשך נרכשה חברת Jaguar Cars.
בינואר 1968 בלחץ הממשל הוחלט לאחד BMC עם חברת ליילנד ולהקים חברה British Leyland. ייצור מכוניות נוסעים שהיה התמחות של BMC רוכז בחטיבת Austin-Morris Ltd ושימוש בשם BMC הופסק.
תמונות

riley.4
Morris 1100
Mini Cooper
Austin_A40
MGB
1965 בברית המועצות

| 0 | 1 | 2 | 3 |
| --- | --- | --- | --- |
| «««  1964   1963  1962 | דגל רוסיה | 1965  בברית המועצות |  »»»  1966   1967  1968 |
כל ערכי השנים בברית המועצות אירועים בולטים בעולם ב-1965 לוח שנה של שנת 1965
1965 בברית המועצות הייתה שנה בה נחגגה השנה ה-48 למהפכת אוקטובר.
הנהגה

ראש הממשלה - אלכסיי קוסיגין.
יושב ראש הסובייט העליון של ברית המועצות - אנסטאס מיקויאן (עד 9 בדצמבר), ניקולאי פודגורני (מ-9 בדצמבר).
המזכיר הראשון של המפלגה הקומוניסטית - ליאוניד ברז'נייב.
אירועים בולטים

3 בינואר – תאונה אווירית של מטוס איליושין Il-18 ליד אלמטי. 64 אנשים נהרגו
15 בינואר – בשטח קזחסטן של היום התבצע פיצוץ גרעיני שמטרתו ליצור אגם מלאכותי. האגם אכן נוצר וקיים עד היום אך שטח סביבו הוכרז כפגוע מקרינה גרעינית.
14 בינואר – סיירת נושאת מסוקים "מוסקבה" נכנסה לשירות מבצעי.
19 בינואר – בעקבות סערה בים ברנץ נהרגו כ-100 דייגים.
5 בפברואר – בדרכה להאנוי משלחת סובייטית שכללה את אלכסיי קוסיגין ויורי אנדרופוב נחתה בבייג'ינג לסבב שיחות פיוס. השיחות נמשכו גם בדרכה של המשלחת בחזרה מווייטנאם אך לא הניבו תוצאות חיוביות.
4 במרץ – אישור חוק ביטול התיישנות עבור פשעי מלחמה.
18 במרץ – טיסת חללית מאוישת ווסחוד 2. בפעם הראשונה בוצעה יציאת קוסמונאוט מהחללית. הצוות נחת על כדור הארץ ב-19 במרץ.
27 במרץ – שינויים בחוק גיוס חובה (קיצור תקופת שרות בשנה) והסדרת דחיות גיוס לסטודנטים.
24 באפריל – הפגנות בירוואן, בירת ארמניה לציון רצח העם הארמני בשנת 1915. מאז יום זה נחשב ליום הזיכרון של העם הארמני.
26 באפריל – יום הניצחון במלחמת העולם השנייה הוכרז כיום חג חופשי מעבודה.
9 במאי – חגיגות נרחבות לאור 20 שנים לניצחון במלחמת העולם השנייה.
22 ביוני – גילוי עתודות נפט במערב סיביר.
16 ביולי – שיגור ראשון של משגר פרוטון - משגר חלליות מאוישות סובייטיות.
ספטמבר – תחילת משפט נגד זוג סופרים שפרסמו את יצירותיהם מחוץ לגבולות ברית המועצות. המשפט הסתיים בשנת 1966.
18 בספטמבר – אלכסי קוסיגין הזמין את מנהיגי הודו ופקיסטן לשיחות פיוס שצפויות להתקיים בברית המועצות.
3 באוקטובר – תחילת שידורים של תוכנית בוקר פופולרית לילדים "בודילניק" (שעון מעורר) בטלוויזיה סובייטית. התוכנית הייתה משודרת ביומי ראשון בבוקר עד לשנת 1989.
15 בנובמבר – שיגור גשושית ונרה 2 לכיוון נוגה.
16 בנובמבר – שיגור גשושית ונרה 3 לכיוון נוגה.
5 בדצמבר – קיום הפגנה ראשונה של דיסידנטים במוסקבה בכיכר פושקין.
21 בדצמבר – ברית המועצות הודיעה באופן רשמי על מעבר משלוח טילים לווייטנאם.
אירועים בולטים > ללא מועד

תחילת רפורמה כלכלית נרחבת בניהול המשק בהובלת אלכסיי קוסיגין. הרפורמה נמשכה עד לשנת 1970.
תחילת ייצור מצלמות מדגם "זניט-יא" (zenit-e). מצלמה זו הייתה מאוד פופולרית בברית המועצות, ייצורה נמשך עד לשנת 1986 ובסך הכול נבנו כ-8 מיליון מצלמות.
במהלך השנה בוצעו 4 שיגורים של גשושיות לכיוון הירח אך ללא הצלחות וללא ביצוע נחיתה רכה על הירח שהייתה מתוכננת.
החלה תמיכה בצבא ווייטנאם במלחמה נגד ארצות הברית. בהתאם לעדויות של ההנהגה הסובייטית תמיכה זו הסתכמה בכ-2 מיליון $ ביום במשך כל תקופת הלחימה.
פיטורי טרופים ליסנקו מתפקיד מנהל מכון הגנטיקה. סיום תקופתו במדע הסובייטי.
הקרנה ראשונה של סרט מבצע חיריק והרפתקאות נוספות של שוריק ("Операция «Ы» и другие приключения Шурика ") אחד הסרטים הפופולריים של הקולנוע הסובייטי. כ-69.6 מיליון איש ראו את הסרט במהלך השנה.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "יושב ראש" (של אלכסיי סלטיקוב)
שחקן השנה: מיכאיל אוליאנוב
שחקנית השנה: לודמילה שאגאלובה
מקבלי פרס לנין בתחום התרבות:
יורי זבדסקי ואנשי צוותו עבור ההצגה בתיאטרון
לאוניד קוגן עבור הופעות עם קונצרטים
גריגורי קוזינצב ואינוקנטי סמוקטונובסקי עבור סרט "המלט"
קוקריניקסי (קבוצת ציירים) עבור ציורים בנושאים פוליטיים בעיתון פראבדה
סרגיי סמירנוב עבור סדרת תחקירים בנושא הגנת מבצר ברסט במלחמת העולם השנייה
נולדו

13 באפריל – נינה גבריליוק ספורטאית רוסיה זכתה ב-4 מדליות אולימפיות (מהם 3 זהב)
1 ביוני – לריסה לזוטינה ספורטאית רוסיה זכתה ב-7 מדליות אולימפיות (מהם 5 זהב)
14 בספטמבר – דמיטרי מדבדב - נשיא רוסיה
נפטרו

9 ביוני – פיוטר אלייניקוב - שחקן סובייטי (נולד ב-1914)
5 בנובמבר – יבגני אורבנסקי - שחקן סובייטי (נולד ב-1941)
בול סובייטי לכבוד טיסה מאוישות של ווסחוד 2
20 אירו-סנט

20 אירו סנט הוא מטבע האירו בעל העריך הרביעי בגודלו במחזור. הוא עשוי מסגסוגת מסוג זהב נורדי. צד הנושא של המטבע הוא בעל עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם העריך.
עיצוב > מידות

קוטרו של המטבע הוא 22.25 מ"מ עוביו 2.14 מ"מ ומשקלו 5.74 גרם.
עיצוב > צד הערך

בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה.
עיצוב > הצד הלאומי

| מדינה | תיאור |
| --- | --- |
אוסטריה: מוטבע ארמון בלודרה בווינה, יחד עם ערך המטבע ודגל אוסטריה, הנמצא בצד.
איטליה: מוטבע צורות מיוחדות של התמשכות בחלל
אירלנד: מוטבע סמל אירלנד ושם המדינה באירית - "Éire"
אסטוניה: מפת אסטוניה ושם המדינה באסטונית - "EESTI"
בלגיה: דיוקנו של מלך בלגיה אלברט השני.
גרמניה: שער ברנדנבורג
הולנד: דיוקנה של ביאטריס, מלכת הולנד
יוון: דיוקנו של יואניס קפודיסטריאס
לוקסמבורג: דיוקנו של אנרי, הדוכס הגדול מלוקסמבורג
מלטה: סמל מלטה
סלובניה: מוטבעים סוסים
סלובקיה: טירת ברטיסלאבה
ספרד: תמונתו של מיגל דה סרוואנטס מגדולי היוצרים בשפה הספרדית
פורטוגל: החותם המלכותי
פינלנד: סמל פינלנד
צרפת: אישה זורעת זרעים בשדה ומאחוריה קרני השמש באמצע צד ימין יש את שנת ההטבעה ואת האותיות FR קיצור של הרפובליקה הצרפתית סמל זה הוטבע גם על הפרנק צרפתי
קפריסין: הספינה קירניה
מדינות שאינן באיחוד האירופי אך הן חלק מגוש האירו ובעלות עיצוב משלהן
קריית הוותיקן: - משנת 1999 עד שנת 2005 הוטבעה תמונתו של האפיפיור יוחנן פאולוס השני. בשנת 2006 הוטבע סמל קריית הוותיקן ומשנת 2007 מוטבעת תמונתו של האפיפיור בנדיקטוס השישה עשר.
מונקו: משנת 2002 עד שנת 2005 הוטבע החותם המלכותי של מונקו, משנת 2006 מוטבע המונוגרמה של אלבר השני, נסיך מונקו
סן מרינו: מוטבע מרינוס הקדוש
מדינות שקבעו עיצוב לאירו עוד לפני שהיה המטבע הרשמי שלהן
ליטא: סמל ליטא
לטביה: סמל לטביה
עיצוב > שוליים

השולים של המטבע בעלי שבעה חריצים אשר משמשים לזיהוי המטבע על ידי לקויי ראייה. סוג זה של החריצים נקרא שושן ספרדי.
ראו גם

אירו
1 אירו
2 אירו
50 אירו-סנט
מדיה וקבצים בנושא 20 אירו-סנט בוויקישיתוף
BMI (חברת תעופה)

מטוס של החברה מדגם Douglas C-47B בשדה התעופה במנצ'סטר בשנת 1965
מטוס של החברה מדגם בואינג 737 בשנת 1997
BMI הייתה חברת תעופה בריטית, שבסיסה הראשי נמצא בנמל התעופה הית'רו בלונדון. החברה הפעילה טיסות ליעדים באירופה, אמריקה, המזרח התיכון וצפון אפריקה. בשנת 2012 נקנתה הפעילות שלה בהית'רו על ידי חברת בריטיש איירוויז. חברות הבת "Bmibaby " ו-"BMI Regional" נמכרו למשקיעים פרטיים, ופשטו את הרגל בשנת 2019.
היסטוריה

החברה החלה לפעול בשנת 1938, כבית ספר להכשרת טייסים מתנדבים לחיל האוויר המלכותי. עיריית דרבי פנתה למייסד קפטן רויי הרבן בהצעה להפעיל שדה תעופה חדש בבנייה סמוך לברנסטון מדרום לעיר, שתוכנן להפוך בסופו של דבר לשדה תעופה בינלאומי. סר קינגסלי ווד, מזכיר המדינה האווירי, פתח רשמית את שדה התעופה כ"שדה התעופה העירוני של דרבי" ב-17 ביוני 1939, שיהיה לבסיס של החברה. אימוני טיסה צבאיים נמשכו בשדה התעופה לאורך כל תקופת מלחמת העולם השנייה.
בשנת 1946 הוקמה חברת האם "דרבי תעופה" ("Derby Aviation Limited"), שהחזיקה בבית הספר לטיסה ורכשה ושילבה את פעילות חברת "Wolverhampton Aviation", חברה שהפעילה טיסות מטען, טיסות שכר ושרותי תחזוקת מטוסים. בשנת 1953 הפסיקה "דרבי תעופה" את אימוני הטיסה, לאחר שקיבלה רישיון להפעלת טיסות סדירות מברנסטון לאי ג'רזי. הטיסה הראשונה נערכה ב-18 ביולי 1953, באמצעות מטוס "דרקון ראפייד". בשנת 1955 רכשה את מטוס DC-3 דקוטה הראשון שלה, מעודפי הצבא. שירותי הטיסה הבינלאומיים שלה החלו בשנת 1956 עם טיסה לאוסטנדה בבלגיה, ואחר כך החלו גם טיסות נופש מבריטניה ליעדים ברחבי אירופה. החברה גם הובילה עבור חברת רולס רויס מנועי מטוסים ללקוחות ברחבי העולם. בשנת 1959 החלה להפעיל טיסות סדירות פנים ארציות בתוך בריטניה.
בשנת 1964 שינתה החברה את שמה ל"בריטיש מידלנד איירווייז" (BMA), לאחר שרכשה את חברת התעופה "מרקורי איירליינס", שפעלה מנמל התעופה מנצ'סטר. באותה שנה גם העבירה את הפעילות מברנסטון לשדה התעופה איסט מידלנדס (East Midlands Airport). צבעי הארגון של כחול לבן אומצו באותה תקופה, יחד עם מטוס הטורבופרופ הראשון, Handley Page Dart Herald.
בשנת 1970 קנתה החברה מטוסי סילון ראשונים מהדגמים BAC-1-11 ובואינג 707. עם כניסתה של בריטניה לשוק האירופי המשותף החלה להפעיל טיסות סדירות לאירופה ולא רק טיסות שכר. בשנת 1987 קנתה חברת סקנדינביאן איירליינס (SAS) חלק ממניות החברה. בשנת 1999 קנתה חברת לופטהנזה חלק ממניותיה של SAS בחברה ולאחר מכן החברה הצטרפה לברית חברות התעופה סטאר אלייאנס.
בשנת 2001 שינתה החברה את שמה ל-BMI בריטיש מידלנד.
בשנת 2003, החלה במשא ומתן על מיזוג עם חברת וירג'ין אטלנטיק, באותה עת מייסד החברה ריצ'רד ברנסון, החזיק ב-51% מהון המניות וסינגפור איירליינס החזיקה ביתר המניות של וירג'ין. ואילו בבריטיש מידלנד החזיקה לופטהנזה בכ-30% מהמניות, ו-SAS הסקנדינבית ב-20% ובעל השליטה, מייקל בישופ, החזיק 50%. ניסיון המיזוג לבסוף נכשל. בינואר 2009 רכשה לופטהנזה את חלקו של מייקל בישופ והפכה לבעלת השליטה בחברה.